ברוקלין תשע-תשע – דמויות
דמויות ראשיות > צ'ארלס בויל

צ'ארלס בויל הוא בלש בתחנה וחברו הטוב ביותר של ג'ייק. בויל הוא מגושם ופתי, אך כנה ונאמן לחבריו. בויל מעריץ את ג'ייק ונחרד בכל פעם שהאחרון מתחבר לאנשים אחרים מחשש שהוא יוחלף. בויל הוא גרוש ובתחילה התגורר במרתף של אשתו לשעבר, אלינור (קתרין האן) ובן זוגה, הרקולס (שהיה גם עורך הדין של צ'ארלס בגירושים). למרות זאת ובזכותה של רוזה, הוא מוצא לעצמו דירה חדשה. בויל הוא בשלן ובעל אתר לביקורות אוכל באינטרנט. לעיתים קרובות, רוב האנשים סביבו נגעלים בעקבות תיאוריו הישירים של צ'ארלס על אוכל ואינטימיות.
לאחר שהציל את רוזה מירי, צ'ארלס זכה בעיטור האומץ על פועלו, אך הישגיו נשכחו במהרה לאחר שסוס בשם "סרג'נט פינאט באטר" (בעברית: סמל חמאת בוטנים) זוכה באותו העיטור שצ'ארלס זכה בו. בדיחה חוזרת בסדרה היא שנאתו הרבה של בויל לסוס, אך לבסוף הוא משתמש בו בכדי לעזור לג'ייק להגיע לתחנה בזמן כדי לסייע לאיימי ללדת את בנם. בפרק "השוודים (אנ')", צ'ארלס חושף שהוא בוגר שרה לורנס קולג'. בעונה השמינית, צ'ארלס מגלה שהוא לא נצר למשפחת בויל לאחר שמתברר שאמו של צ'ארלס הייתה בקשר עם גבר אחר, אך לין (אביו המאמץ) אימץ אותו כבנו שלו. למרות שהוא גילה שהוא לא באמת נצר למשפחת בויל, צ'ארלס הוכרז כ-"בויל הכי בויל" לאחר שהוא היחיד שהצליח לפתוח צנצנת מחמצת שהוכנה על ידי סבתא בויל בחווה המשפחתית.
בעונתה הראשונה של התכנית, צ'ארלס היה מאוהב ברוזה, שלא החזירה לו אהבה ואיימה לתקוף אותו בדרכים שונות אם הוא ימשיך לחזר אחריה. במהלך מסיבה בביתו של קפטן הולט, צ'ארלס מתחבר למבקרת אוכל בשם ויויאן (מרילו האנר (אנ')) והשניים נעשים זוג ואף מתארסים, אך לאחר מכן נפרדים מכיוון שבויל לא רצה לעבור איתה ביחד לקנדה. לאחר שג'ייק עוזב את היחידה כדי לתפקד כסוכן סמוי, צ'ארלס משתכר במסיבת הפרידה של ג'ייק ושוכב עם ג'ינה. לאחר מכן, השניים פותחים ברומן סודי, אך חושפים אותו לאחר שג'ייק ואיימי גילו אותם בשעת מעשה. למרות סיום הרומן, צ'ארלס וג'ינה משדכים בטעות בין לין, אביו של צ'ארלס לדרלין, אמה של ג'ינה והם לבסוף מתחתנים, אך מתגרשים לאחר שדרלין בוגדת בלין. בעונה השלישית, צ'ארלס מתאהב באוצרת אמנות בשם ג'נביב (מרי לין רייסקוב) שמואשמת בגניבה מגלריית האמנות שברשותה. צ'ארלס מצליח (בעזרתו של ג'ייק) למצוא את האשמה האמיתית וג'נביב משוחררת. לאחר מכן, היא ובויל הופכים לזוג ומאמצים ילד לטבי בשם ניקולאז' (אנטוניו ראול קורבו (אנ')).
בעונה החמישית, צ'ארלס ואיימי רוכשים משאית מזון לה צ'ארלס קורא בשם "הדבר היחיד" מכיוון שהדבר היחיד שנמכר בה הוא כריך קציצות בשר. למרות זאת, צ'ארלס סוגר את העסק מפאת הלחץ הנפשי הכרוך בהפעלתו וכן לאחר שהמשאית שלו נשרפה והוא מקבל פיצויים מחברת הביטוח. מלבד היצ'קוק וסקאלי, צ'ארלס הוא הבלש היחיד שדרגתו לא משתנה במהלך התכנית (להוציא את רוזה שהתפטרה מהמשטרה בתחילת העונה השמינית). לאחר שג'ייק מתפטר מהמשטרה, צ'ארלס הופך לבלש ראשי ומקבל שותף בשם לרקין, שהופך למעריצו המושבע של צ'ארלס (בדומה לדרך שבה צ'ארלס העריץ את ג'ייק).
צ'ארלס נוהג להגיד לעיתים קרובות דברים שנשמעים מיניים או לא נאותים ולוקח לו רגע לקלוט מה הוא אמר.
| --- | --- |
 תוכנית טלוויזיה:  ברוקלין תשע-תשע
 הופעה ראשונה:  הפרק הראשון (אנ')
 הופעה אחרונה:  היום האחרון (אנ')
 מספר הופעות:  108 פרקים
 יוצרים:  דן גור מייקל שור
 גילום הדמות:  צ'לסי פרטי
 מידע
 שם אמיתי:  רג'ינה "ג'ינה" לינטי
 סטטוס:  אם חד הורית
 גזע:  בת אדם
 מין:  נקבה
 מקצוע:  מזכירת התחנה (לשעבר) העוזרת האישית של קפטן הולט (לשעבר) משפיענית רשת וקואוצ'רית
 נטייה:  טובה
 חברה לשעבר בקבוצה:  מחלק 9-9
 אזרחות:  אמריקאית
 מקום מגורים:  ניו יורק
 דמויות קשורות
 משפחה:  דרלין לינטי (אם) אניגמה (בת) לין בויל (אב חורג לשעבר)
 חברים:  ג'ייק פראלטה (חברי ילדות) צ'ארלס בויל (מאהב ואח חורג לשעבר) איימי סנטיאגו טרי ג'פורדס ריימונד הולט רוזה דיאז נורם סקאלי מייקל היצ'קוק